b'\n_START_ARTICLE_\nMo\xc5\xa1katna hobotnica\n_START_SECTION_\nOpis\n_START_PARAGRAPH_\nMo\xc5\xa1katna hobotnica ima ovalno telo v obliki vre\xc4\x8de. Iz te vre\xc4\x8de se \xc5\xa1iri osem lovk, na katerih so priseski name\xc5\xa1\xc4\x8deni le v eni vrsti. Lovke so med seboj skoraj do polovice zra\xc5\xa1\xc4\x8dene s ko\xc5\xbeno opno. Na zgornjem delu ima ta vrsta hobotnic manj\xc5\xa1e bradavi\xc4\x8daste izrastke, spodnji del pa je gladek. Mo\xc5\xa1katne hobotnice imajo marmoriran siv do rde\xc4\x8derjav vzorec, obi\xc4\x8dajno pa zrastejo do 40\xc2\xa0cm._NEWLINE_Najve\xc4\x8dja ujeta mo\xc5\xa1katna hobotnica je bila samec, ki je imel skupno dol\xc5\xbeino 740\xc2\xa0mm, tehtal pa je 1414 g. Ujeli so ga v Egejskem morju, to\xc4\x8dneje v izmirskem zalivu. Ime je ta vrsta hobotnic dobila po izrazitem mo\xc5\xa1usnem vonju._NEWLINE_Mo\xc5\xa1katna hobotnica se prehranjuje z raznimi vrstami rakov, mehku\xc5\xbecev in rib. Med najbolj priljubljeno hrano mo\xc5\xa1katne hobotnice spadajo raki iz vrst Maja squinado, Maja crispata, Macropodia rostrata, Macropodia longirostris, Macropodia rostrata, Pisa tetraodan, Dorippe lanata, Lisa chiragra, Lambrus angulifrons, Lambrus massena, Inachus dorsettensis, Carcinus aestuarii, Pachygrapsus marmoratus, Xantho poressa, Pilumnus hirtellus, Goneplax rhomboides, Pagurus prideauxi, Ilia nucleus ter Squilla mantis; \xc5\xa1koljke, ki so najpogostej\xc5\xa1a hrana mo\xc5\xa1katnih hobotnic so Clamys varia, Mytilus galloprovincialis, Sepia orbigniyana, Illex coindeti, Loligo subulata; E. moschata pa ob\xc4\x8dasno lovi tudi ribe, od katerih so njen najpogostej\xc5\xa1i plen Engraulis encrasicolus, Sardina pilchardus, Mullus barbatus, Diplodus annularis, Merluccius merluccius, Merlangius merlangus, Lepidotrigla cavillone, Trachurus trachurus ter Trisopterus minutus.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nMo\xc5\xa1katna hobotnica \xc5\xbeivi v Sredozemskem morju z vsemi morji, ob\xc4\x8dasno pa zaide tudi v Atlantski ocean, najpogosteje ob obalah Portugalske. Najpogosteje se zadr\xc5\xbeujejo na blatnem dnu. Meso je okusno in ima izrazit vonj po mo\xc5\xa1usu.'